— 676 — 



comitatu vel marchionatu citra montes cum voluntate comitis, quod Comes illum a co - 

 muni tenere debeat in feudum, et inde comuni Astensi facere fidelitatem, et facere 

 fieri fidelitatem ab hominibus comuni Astensi, nec postea recipere nisi salva fide- 

 litate comunis Astensis, et nullus locus ibi fieri possit sine voluntate Comitis et co- 

 munis Astensis. Item predictus Comes et filij eius layci maiores quindecim annis 

 iurabunt omnia predicta attendere et observare inperpetuum et nullo tempore con- 

 travenire, et faciet jurare suos barones, qui ab Astensibus fuerint requisiti et omnes 

 homines quos habet citra montes, quos distvingat quod dabunt forciam et virtutem 

 consilium et auxilium ut predicta dictus Comes et filij debeant attendere et obser- 

 vare et nullo tempore contravenire. Et qualiter supra legitur in omnibus et per omnia 

 dictus dominus Thomas Comes et Marchio promisit dicto domino Pagano potestati 

 nomine et vice comunis Astensis stipulanti et supra dei evangelia iuravit attendere 

 et facere attendi et observare et nullo tempore contravenire sub aliquo ingenio. Actum 

 in Aste in publica concione facta in mercato de Sancto Testes interfuerunt dominus 

 Guilelmus de Juleta, Rufinus de Sarmatorio, David de Crosso, Frassus Judex pote- 

 statis Astensis, Jordanus Marcellinus miles eius et multi alij. 



Ego mussus Boviculus notarius pallatinus interfui et jussu predictorum Comitis 

 et potestatis sic scripsi. Ibidem dominus Guilelmus de vileta iuravit dare forciam et 

 virtutem consilium et auxilium ut predicta comuni Astensi in perpetuum attendantur. 



657. De requisitione facta prò parte comunis Ast a dicto domino Comite ut faciat 

 dicto comuni fieri fidelitatem per dominum Ottonem Boverium de toto eo 

 quod ipse tenebat in Brayda et posse. 1224. 3 Octobris. 



Anno domini Millesimo ducentesimo vigesimo quarto Indictione duodecima die 

 iovis tercio intrantis octubris, dominus Paganus de petrasancta potestas Astensis vice 

 et nomine comunis de Aste requisivit a domino Thoma Comite Sabaudie ut eidem 

 nomine Comunis de Aste faceret fieri fidelitatem a domino Ottone Boverio ex toto 

 eo quod ipse Otto Boverius a predicto Comite Sabaudie tenebat in Brayda et in posse, 

 presente ipso Ottone Boverio, Et ibidem iandictus dominus paganus potestas Astensis 

 nomino comunis de Aste requisivit a predicto Ottone ut sibi nomine comunis pre- 

 dictam faceret fidelitatem scilicet de toto eo quod supra dictum est, quod idem Otto 

 tenebat in brayda et posse a Comite predicto, Remissa primitus fidelitate ipsi Ottoni 

 a jandicto Comite, precipiendo et dicendo ipse Comes eidem Ottoni ut fidelitatem 

 predictam inde faceret sicut supradictum est comuni de Aste. Et hec omnia iandictus 

 dominus paganus potestas nomine dicti comunis paratus erat recipere sicut supra 

 dictum est et volebat recipere. Actum Aste in domo Guielmi Cariocij et fratrum 

 eius. Interfuerunt testes dominus Ubertus de Gorzano, Syvoletus de Caneglio, Guilel- 

 mus Cacarius iudex, Petrus de Ayratio, Bayalardus Berrardengus, Berrardus de Solario 

 et Berrardus Berrardengus. 



Ego Ruffinus Aranchaboschus notarius pallatinus interfui et iussu predicti domini 

 pagani potestatis Astensis et Comitis Thome sic scripsi. 



